u8

1. პირველი აპრილის ხუმრობების ფარგლებში, ერთხელ NASA-მ იხუმრა, რომ ეს ციური სხეული მთლიანად ყველისგანაა დამზადებული. საინტერესოა, რომ გრავიტაციული სხვაობის გამო, ამ ციურ სხეულზე ადამიანი 6 ჯერ უფრო მსუბუქი იქნება, ვიდრე ის დედამიწაზეა. რომელ ციურ სხეულზეა საუბარი.

**პასუხი:** მთვარე

**კომენტარი:** NASA-მ იხუმრა, რომ ეს ციური სხეული, რომელიც მართლაც წააგავს ყველს, ზუსტადაც ყველისგანაა დამზადებული. ალბათ გინახავთ ვიდეომასალა, სადაც ადამიანი მთვარეზე საკმაოდ მაღლა ხტება. ეს სუსტი გრავიტაციის დამსახურებაა.

2. შტეფან ცვაიგი ამბობდა: არც ერთმა ექიმმა არ იცის ისეთი წამალი დაქანცული სხეულისთვისა და ტანჯული სულისთვის, როგორიცაა **იქსი**. კომპანია **იქსი** 2003 წელს დაარსდა და საკმაოდ რეიტინგულია საკუთარ ქვეყანაში. დაასახელეთ **იქსი**.

**პასუხი:** იმედი

**კომენტარი:** შტეფან ცვაიგის აზრით ის რაც დაქანცულ სხეულსა და ტანჯულ სულს ყველაზე მეტად უწამლებს არის იმედი. ტელეკომპანია იმედი 2003 წელს დაარსდა და რეიტინგულობითაც გამოირჩევა.

3.თენგიზ **კიკალიშვილი** გახლავთ ცნობილი ქართველი ხელოვანი. მეტსახელი, რომლითაც **კიკალიშვილი** მოიხსენიება, ერთი ასოთი განსხვავდება გაცილებით უფრო ცნობილი მხატვრის მეტსახელისგან. დაასახელეთ ეს მხატვარი.
 **პასუხი:** ნიკო ფიროსმანი
**კომენტარი:** კიკალიშვილი გვარის გავლენით ხშირად მოიხსენიება როგორც კიკალა. ნიკალა კი ცნობილი ქართველი მხატვრის ნიკო ფიროსმანის მეტსახელი გახლდათ.

4. თუ **გინესის რეკორდების წიგნს** დავუჯერებთ, ბრიტანეთის ეროვნული ბიბლიოთეკიდან ყველაზე ხშირად იპარავენ **იქსს**. დაასახელეთ **იქსი** სამი სიტყვის გამოყენებით.

**პასუხი:** გინესის რეკორდების წიგნს

**კომენტარი:** ეს ის შემთხვევაა, როცა გინესის რეკორდების წიგნი თავად მოხვდა გინესის რეკორდების წიგნში. სწორედ გინესის რეკორდების წიგნს იპარავენ ყველაზე ხშირად ბრიტანეთის ეროვნული ბიბლიოთეკიდან.

5. მარკ ტვენის ერთ-ერთ წიგნში ნათქვამია, რომ როდესაც დაიბადა **იქსი,** მთელი ლონდონი სიხარულისგან გაგიჟდა და რამდენიმე დღესა და ღამეს ილხენდა. დაწერეთ **იქსი** ორი სიტყვით, რომლებიც ერთსა და იმავე ასოზე იწყება, თუ ამ ორიდან ერთი ქვეყნის დასახელებაა.

**პასუხი:** უელსის უფლისწული

**კომენტარი:** საუბარი იყო დაანონსებულ წიგნზე “უფლისწული და მათხოვარი”, ამ წიგნში სამეფო ოჯახს პირველი ვაჟი შეეძინება, რაც ლონდონში ლხინის მიზეზი გახდება. ბრიტანეთის სამეფო ოჯახის პირველი ვაჟი, მომენტალურად იღებს ტიტულს უელსის უფლისწული. სწორი პასუხია უელსის უფლისწული.

6. ყურადღება, შეკითხვის ტექსტში გამოტოვებულია ასოები.

 ბიოლოგმა მაიკლ აბრამსმა ექსპერიმენტის ფარგლებში პატარა მედუზას 8 კიდურიდან 2 მოაშორა. მედუზამ სხეული შეკუმშა, დარჩენილი 6 კიდური მისწი-მოსწია და **თანაბრად** გადაანაწილა. მეცნიერებმა ამ ფენომენს **“მეტრიზაცია”** უწოდეს. წინა წინადადების ერთ სიტყვაში, გამოვტოვეთ ორი ასო, აღადგინეთ სიტყვა საწყისი ფორმით.

**პასუხი:** სიმეტრიზაცია

**კომენტარი:** მედუზამ დარჩენილი კიდურები თანაბრად, სიმეტრიულად გადაანაწილა, რადგან ცოცხალი ორგანიზმებისთვის სხეულის სიმეტრიულობას დიდი მნიშვნელობა აქვს. სწორი პასუხია სიმეტრიზაცია.

7. გასაკვირია, მაგრამ **იქსს**, ცხოვრების მანძილზე 8-9 დუელი ჰქონდა, ხან მწერლობის ნიადაგზე გამოწვეული, ხანაც საბანკო საქმიანობის. **იქსის** ნახვა 20 ლარიან კუპიურაზეც შეგიძლიათ. დაასახელეთ **იქსი**.

**პასუხი:** ილია ჭავჭავაძე

**კომენტარი:** გარდა მწერლობისა, ეს ქართველი ბანკსაც თავმჯდომარეობდა და ღირსების დასაცავად დუელში მონაწილეობაც უწევდა ხოლმე. 20 ლარიან კუპიურაზე შეგიძლია ილია ჭავჭავაძის ნახვა. სწორი პასუხია ილია ჭავჭავაძე.

8. “ქართლის ცხოვრებაში” წერია, რომ მდინარის პირას დაბანაკებული არაბთა ლაშქარი წყალდიდობის მსხვერპლი გახდა. ერთმა მდინარემ არაბთა ჯარში მყოფი 23 000 აბაში დაახრჩო, ხოლო მეორე მდინარემ 35 000 ცხენი. ამ მდინარეებს სახელი მოცემული ფაქტის მიხედვით შეურჩიეს. დაასახელეთ ამ ორიდან ერთი მდინარის სახელი მაინც.

**პასუხი:** აბაშისწყალი / ცხენისწყალი

**კომენტარი:** მდინარემ, რომელმაც აბაშები დაახრჩო აბაშისწყალი ეწოდა, ხოლო მდინარემ, რომელმაც ცხენები დაახრჭო ცხენისწყალი.

9. თანამედროვე ცხოვრებაში მკვეთრად გაიზარდა ონალინ-მაღაზიების როლი და ხშირად სასურველი პროდუქტის მისაღებად სახლიდან გასვლაც არ გვჭირდება. ამის გამო, ამერიკაში საგრძნობლად შემცირდა იმ ახალგაზრდების რიცხვი, რომლებიც **იქსს** იღებენ. **იქსის** მისაღებად, საჭიროა ორი ეტაპის წარმატებით გავლა. დაასახელეთ **იქსი**.

**პასუხი:** მართვის მოწმობა

**ჩათვლა:** პრავა

**კომენტარი:** ადამიანებს საჭირო პროდუქტის მიღება სახლიდან გაუსვლელადაც შეუძლია, ამიტომ ამერიკაში მოზარდები უფრო ნაკლებად ყიდულობენ მანქანებს და შესაბამისად არ იღებენ მართვის მოწმობას. მართვის მოწმობის მისაღებად როგორც თეორია, ისე პრაქტიკა უნდა ჩაბარდეს.

10. სვიის ზოგიერთ შემადგენელს, უნარი აქვს ტვინის დაავადებების წარმოქმნა შეანელოს, შესაბამისად **იქსი**, არანაკლებ სასარგებლო თვისებებს ატარებს ვიდრე ღვინო. დაასახელეთ **იქსი**, თუ ის ცნობილი სერიალის სათაურშიც ფიგურირებს.

**პასუხი:** ლუდი

**კომენტარი:** სვიისგან ეს უნარი ლუდსაც მიჰყვება, რომელიც სწორედ სვიისგან მზადდება. “ყავა და ლუდი” ცნობილი ქართული დეტექტიური სერიალია.

11. ყურადღება, სიტყვებით **ასეთი იქსი** შეცვლილია ორი სიტყვა.

NBA-ის ყველაზე მაღალმა კალათბურთელმა, 2 მეტრი და 31 სანტიმეტრი სიმაღლის მქონე მოთამაშემ ტაკო ფოლმა ტვინის შერყევა მიიღო. საქმე იმაშია, რომ ოთახს, სადაც კალათბურთელმა ტრავმა მიიღო ჰქონდა ზედმეტად **ასეთი იქსი**. დაწერეთ ორი სიტყვა, რომელიც ტექსტში **ასეთი იქსითაა** შეცვლილი.

**პასუხი:** დაბალი ჭერი

**კომენტარი:** კალათბურთელი ძალიან მაღალია, შესაბამისად უჭირს პატარა ოთახებში ყოფნა. ოთახს ჰქონდა დაბალი ჭერი, რის გამოც ტაკო ფოლმა მას თავი აარტყა და ტვინის შერყევა მიიღო. სწორი პასუხია დაბალი ჭერი.

12.ფონდი “ნაკრესი”, ქართული ორგანიზაციაა, რომლის მიზანიც არის ცხოველების დაცვა, არსებული სახეობების შენარჩუნება და სხვა სახეობების აღდგენის ხელშეწყობა. ერთ-ერთ სტატიაში ფონდ “ნაკრესის” ხელმძღვანელი მოხსენიებულია ბიბლიური პერსონაჟის სახელით. დაწერეთ პასუხების ფურცელზე ეს სახელი.

**პასუხი:** ნოე

**კომენტარი:** ფონდი “ნაკრესი” ცხოველების სახეობების გადარჩენაზე ზრუნავს. თავად ფონდი შედარებულია კიდობანს, ხოლო მისი ხელმძღვანელი კი ნოეს, რომელმაც ბიბლიის მიხედვით ასევე გადაარჩინა ცხოველები.

13. ემორის უნივერსიტეტის კვლევამ აჩვენა, რომ მამაკაცები, რომლებიც **იქსში** 2000 დოლარზე მეტს იხდიან, დიდი ალბათობით მეუღლის გარეშე დარჩებიან. **იქსის** ადგილმდებარეობა სხეულზე მკვეთრად განსაზღვრულია და იხსნება ამ ადგილის გულთან დაკავშირებულობით. დაწერეთ პასუხის ფურცელზე **იქსი**.

**პასუხი:** საქორწინო ბეჭედი / ბეჭედი

**კომენტარი:** კვლევამ აჩვენა, რომ მამაკაცები, რომლებიც საქორწინო ბეჭედში ძალიან დიდ თანხას იხდიან, უფრო დიდი ალბათობით განქორწინდებიან. საქროწინო ბეჭედს როგორც წესი, მარცხენა ხელის არათითზე იკეთებენ, რადგან ადრე მიიჩნეოდა, რომ არათითიდან გამომავალი ვენა, პირდაპირ გულს უკავშირდებოდა.

14. წიგნში “უფლისწული და მათხოვარი”, ტომ კენტი ღარიბი ოჯახის შვილია. უფლისწულთან საუბრისას ის აღნიშნავს, რომ ხანდახან ბიჭები ერთობიან და ტორტს აკეთებენ **იქსის** მეშვეობით. ახტალა საქართველოში ერთადერთი კურორტია სადაც **იქსის** აბაზანის მიღება შეგიძლიათ. დაწერეთ **იქსი** პასუხების ფურცელზე.

**პასუხი:** ტალახი

**კომენტარი:** ტომ კენტი ღარიბი ოჯახის შვილია და მისი მეგობრებიც ღარიბები არიან. შესაბამისად ტორტის გაკეთება მხოლოდ ტალახით შეუძლიათ. ტალახის აბაზანები სამკურნალო თვისებებით არის ცნობილი და ხშირად მიმართავენ.

15.მიუხედავად იმისა, რომ კალიფორნიაში ხშირი გვალვებია იქ მაინც არის მილიონზე მეტი **იქსი**. კალათბურთელი ტიმ დანკანი, თავიდან სულ სხვა სპორტს მისდევდა, თუმცა მის ქალაქში ერთადერთი **იქსი** დაინგრა და სწორედ ამის შემდეგ გახდა კალათბურთელი. დაასახელეთ **იქსი**.

**პასუხი:** აუზი / საცურაო აუზი

**კომენტარი:** კალიფორნიაში ხშირი გვალვებია და პრობლემები აქვთ წყალმომარაგებასთან, თუმცა მიუხედავად ამისა მილიონზე მეტი აუზი აქვთ. მას შემდეგ რაც ერთადერთი აუზი დაინგრა, მოცურავე ტიმ დანკანი გახდა კალათბურთელი ტიმ დანკანი.